Wontên ingkang atêtunggilan kalihan sawênèhing tiyang karaos têntrêm tuwin jênjêm manahipun. Kados gampil tumindakipun samukawis, tuwin wontên ingkang katrênjuh tiyang sanès lajêng karaos giris miris sarta samukawis sangking pamanggihipun ribêt tuwin angèl, mênggah ingkang jalari makatên punika amargi saking raosing manah, mila kalampahan makatên, awit manungsa punika kajawi anggadhahi badan kasar utawi jasmani ugi anggadhahi badan rohkani, inggih punika badan kadadosan saking jasad ingkang alus. Ingkang karaosan sangêt kataman gêtêr kang alus.